У лагеры прайшоў шэраг цікавых і карысных сустрэч. Напрыклад, з кіраўніком прадзюсарскага цэнтра Наталляй Скапец, якая падзялілася вопытам, як прэзентаваць сябе ці іншага чалавека, каб стварыць пазітыўнае ўражанне, звярнуць увагу на лепшыя якасці асобы. Выхаванцаў лагера наведаў таксама чэмпіён СССР, пераможца міжнародных спаборніцтваў, неаднаразовы чэмпіён Беларусі Алег Барысавіч Кірыенка, які расказаў, на чым грунтуецца ідэалогія ўсходніх баявых адзінаборстваў, і правёў практычныя заняткі. Майстар-клас і круглы стол, прысвечаны акцёрскаму майстэрству, правёў мастацкі кіраўнік тэатральнай студыі Мінскага дзяржаўнага палаца дзяцей і моладзі “Адкрытая прастора” студэнт рэжысёрскага факультэта ГІТІС Данііл Філіповіч.